предоставиха впоследствие някои допълнителни документи, въпреки че и при това положение отговорите им не могат да се считат за изчерпателни. Въпреки това Комисията реши да извърши контролни посещения в помещенията на тези двама производители износители. По време на тези контролни посещения Комисията установи проблемни аспекти и при двамата производители износители, съответно неоповестяване на свързаните дружества и неточни декларации по отношение на трансформацията на определени видове на разглеждания продукт. Поради това на 7 август 2019 г. Комисията информира и двамата производители износители, че запазва намерението си да приложи член 18 от основния регламент. Комисията подчерта факта, че производителите износители не са представили никакви доказателства за икономическа обосновка за износа си през 2018 г., различна от пренасочване на продажбите на продукцията от други китайски производители износители. Едновременно с това в същото писмо Комисията уведоми двамата производители износители, че имат право да поискат изслушване от служителя по изслушванията при търговските процедури до 16 август 2019 г. най-късно. И двете дружества не поискаха изслушване до определения краен срок.
 (32)
 На 1 август 2019 г. друг производител износител представи допълнителна информация вследствие на предварителната оценка на Комисията, че неговият отговор на въпросника е недостатъчен. Комисията анализира тази допълнителна информация. Въпреки това останаха някои проблемни аспекти, като например непредоставянето на пълна информация за всички свързани с него дружества. Поради това на 13 август 2019 г. Комисията информира производителя износител, че запазва намерението си да приложи член 18 от основния регламент. В тази връзка Комисията подчерта факта, че производителят износител не е представил никакви доказателства за износа си през 2018 г., който е бил повече от четири пъти по-голям от обема на действителната му продукция през същия период. Едновременно с това в същото писмо Комисията уведоми производителя износител, че има право да поиска изслушване от служителя по изслушванията при търговските процедури до 23 август 2019 г. най-късно. Производителят износител не представи отговор в рамките на определения срок.
 (33)
 С писма от 18 май и 26 юни 2019 г. Комисията информира друг производител износител за недостатъци на отговорите му по отношение на изискваната документация и за намерението си да приложи член 18 от основния регламент. На 2 юли 2019 г. производителят износител заяви, че е представил цялата изисквана информация и отново изпрати своите финансови отчети от 2015 г. до 2018 г., но не попълни въпросника по отношение на свързаното с него дружество. На 12 и 22 август 2019 г. той сезира служителя по изслушванията във връзка с този въпрос. С писмо от 27 август 2019 г. Комисията уведоми производителя износител за причините, поради които допълнителната му информация от 2 юли продължава да е непълна в голяма степен, вследствие на което Комисията потвърди намерението си да приложи член 18 от основния регламент. Комисията подчерта факта, че този производител износител не е могъл да представи никакви доказателства за икономическа обосновка за износа си през 2018 г., различна от пренасочване на продажбите на продукцията от други китайски производители износители. В същото писмо Комисията информира производителя износител за възможността да продължи постъпките във връзка с искането си за изслушване до 2 септември